[{"text_idx": "#000002", "text": "Robotniiduk vo\u0303i murutraktor: kumba eelistada?"}, {"text_idx": "#000003", "text": "Kunstmuru 8 eelist tavalise muru ees"}, {"text_idx": "#000004", "text": "Juurviljad, mis annavad va\u0308ikseima vo\u0303imaliku kuluga suurima saaduse"}, {"text_idx": "#000005", "text": "Vo\u0303rkaia paigaldus \u2013 Kuidas seda o\u0303igesti teha?"}, {"text_idx": "#000007", "text": "Unena\u0308gude seletaja aitab sul enda unena\u0308od lahti mo\u0303testada"}, {"text_idx": "#000008", "text": "5 Spordiennustus Nippi, et saada paremaks panustajaks"}, {"text_idx": "#000009", "text": "Mis on bitcoin. Teeme 10 minutiga selgeks."}, {"text_idx": "#000013", "text": "10 toiduainet, mida on poest ostmise asemel odavam ise teha"}, {"text_idx": "#000014", "text": "10 kasulikku Earl Grey tee omadust, mida sa ei teadnud"}, {"text_idx": "#000015", "text": "Hormoonidel ja soolestikus elavatel bakteritel on meie tervisele suurem mo\u0303ju kui inimesed arvata julgevad. Tegelikult vo\u0303ivad need kaks tegurit tervisele isegi siis po\u0303ntsu panna, kui ko\u0303ik muu (toitumine, lisandite tarvitamine jne) on tasakaalus."}, {"text_idx": "#000017", "text": "Kes kahtleb hormoonide vo\u0303imes mo\u0303jutada ko\u0303ike alates tujust kuni kaalunumbri ja soolestiku tegevuseni, vo\u0303ib alati po\u0308o\u0308rduda la\u0308hima raseda poole ning ku\u0308sida, kas ta on pa\u0308rast rasestumist ma\u0308rganud vastavates valdkondades mingeid muutusi. Teine variant on otsida ku\u0308sitlemiseks mo\u0303ni teismeline tu\u0308tarlaps (la\u0308heneda ettevaatusega)."}, {"text_idx": "#000018", "text": "Su\u0308mptomid nagu va\u0308simus, nahaprobleemid, kaaluto\u0303us, rasva kogunemine vo\u0308o\u0308piirkonda, magamisraskused, liigne unisus, PMS, endometrioos, viljatus, polu\u0308tsu\u0308stilised munasarjad jne viitavad sellele, et hormoonid on tasakaalust va\u0308ljas."}, {"text_idx": "#000019", "text": "Hormoonid on meie keha keemilised so\u0303numikandjad. Need liiguvad vereringe kaudu kudede ja organiteni, toimivad aegamo\u0308o\u0308da ning ning avaldavad mo\u0303ju mitmetele erinevatele protsessidele nagu:"}, {"text_idx": "#000020", "text": "ainevahetus (kuidas organism saab energiat tarbitud toidust);"}, {"text_idx": "#000021", "text": "Hormoone eritavad siseno\u0303rena\u0308a\u0308rmed, mis on teatud tu\u0308u\u0308pi rakukogumid. Peamised siseno\u0303rena\u0308a\u0308rmed on ajuripats, ka\u0308bikeha, tu\u0308u\u0308mus, kilpna\u0308a\u0308re, neerupealsed ja ko\u0303huna\u0308a\u0308re. Lisaks sellele toodavad meestel hormoone munandid ja naistel munasarjad."}, {"text_idx": "#000022", "text": "Organism kasutab hormoonide tootmiseks kasulikke rasvhappeid ning kolesterooli. Niisiis vo\u0303ib vale toitumine viia hormonaalsete probleemideni pelgalt seela\u0308bi, et kehal lihtsalt pole millestki hormoone toota. Hormoonide ehitusmaterjale ja hormoone matkivaid kemikaale sisaldavad mu\u0308rkained po\u0303hjustavad samuti probleeme. Organism vo\u0303ib u\u0308ritada nendest valeainetest hormoone toota ja see viib hormonaalse ha\u0308irete tekkeni."}, {"text_idx": "#000023", "text": "Endokriin- ehk hormonaalsu\u0308steem on keerukas su\u0308steem, mida me ei pruugi kunagi hakata ta\u0308ies ulatuses mo\u0303istma. Sellegipoolest saab igau\u0308ks vo\u0303tta lihtsaid samme, et parandada oma organismi vo\u0303imet hormoone toota ja tasakaalustada."}, {"text_idx": "#000024", "text": "1. Va\u0308ltige suure omega-6 sisaldusega polu\u0308ku\u0308llastumata rasvhappeid"}, {"text_idx": "#000025", "text": "To\u0308o\u0308deldud taimsetes o\u0303lides sisalduvad omega-6-rasvhapped lihtsalt ei sobi meie organismiga."}, {"text_idx": "#000026", "text": "Rasv meie kehas koosneb umbes 97% ulatuses ku\u0308llastunud ja monoku\u0308llastumata rasvadest ning ainult 3% ulatuses polu\u0308ku\u0308llastumata rasvadest. Poole sellest kolmest protsendist moodustavad omega-3-rasvhapped ning seda tasakaalu on oluline ja\u0308lgida. Taimsed o\u0303lid sisaldavad suurtes kogustes polu\u0308ku\u0308llastumata rasvhappeid ning need on aastaku\u0308mnete jooksul ku\u0308llastunud rasvhapped meie toidulaualt eemale to\u0303rjunud."}, {"text_idx": "#000027", "text": "Me vajame rasvu rakkude ehitamiseks ja hormoonide tootmiseks, aga organismil on kasutada vaid seda, mida me talle anname. Su\u0308u\u0308es palju polu\u0308ku\u0308llastumata rasvu ning lu\u0308u\u0308es rasvhapete tasakaalu rivist va\u0308lja, ei ja\u0308a\u0308 organismil muud u\u0308le, kui hakata rakkude ehitamisel ja parandamisel kasutama neidsamu kahjulikke rasvu."}, {"text_idx": "#000028", "text": "Polu\u0308ku\u0308llastumata rasvhapped on aga va\u0308ga ebastabiilsed ja oksu\u0308deeruvad organismis kergesti (eeldusel, et need ei olnud eelnevalt to\u0308o\u0308tlemise ka\u0308igus vo\u0303i poeriiulil valguse ka\u0308es seistes juba oksu\u0308deerunud). Oksu\u0308deerunud rasvad po\u0303hjustavad rakkudes po\u0303letikke ja mutatsioone."}, {"text_idx": "#000029", "text": "Arterite seinu moodustavates rakkudes vo\u0303ivad mutatsioonidest tingitud po\u0303letikud viia arterite ummistumiseni. Oksu\u0308deerunud rasvhappeid sisaldavad naharakud vo\u0303ivad muteerudes po\u0303hjustada nahava\u0308hki (see on ka po\u0303hjus, miks inimestel avaldub nahava\u0308hk sageli piirkondades, mis pa\u0308ikesega u\u0308ldse kokku ei puutu.)"}, {"text_idx": "#000030", "text": "Suguelundkonna kudedesse inkorporeeritud oksu\u0308deerunud rasvhapped vo\u0303ivad aga mo\u0303ningate uuringute kohaselt viia endometrioosi ja polu\u0308tsu\u0308stiliste munasarjade tekkeni. Lu\u0308hidalt o\u0308eldes koosneb meie organism ku\u0308llastunud ja monoku\u0308llastumata rasvhapetest ja parima tervise tagamiseks tuleks tarbida just neid rasvu."}, {"text_idx": "#000031", "text": "Oluline: va\u0308ltige to\u0308o\u0308deldud taimseid o\u0303lisid, maapa\u0308hklio\u0303li, rapsio\u0303li, sojao\u0303li, margariine, ku\u0308psetusmargariine ja muid keemiliselt muundatud rasvu. Selle asemel on soovitatav tarbida kookoso\u0303li, vo\u0303id, oliivio\u0303li ja loomseid rasvu ning su\u0308u\u0308a palju omega-3-rasvhappeid sisaldavat kala."}, {"text_idx": "#000033", "text": "Vo\u0303imaluse korral tuleks kohvi tarbimist piirata vo\u0303i asendada see kasulike taimeteedega. Kes ei saa vo\u0303i ei taha kohvi hulka va\u0308hendada, vo\u0303ib kohv joomist kasutada varjatud kasulike rasvainete tarbimiseks \u2013 selleks lisage igale tassita\u0308iele kohvile supilusikas kookoso\u0303li ning laske kohv rasvaine emulgeerimiseks la\u0308bi kannmikseri. Tulemuseks on latte-laadne kohv, aga koos kasulike rasvhapetega."}, {"text_idx": "#000034", "text": "Pestitsiidides, plastikutes, kodukeemias ja isegi madratsites leiduvad mu\u0308rkained vo\u0303ivad sisaldada hormonaalseid ha\u0308ireid tekitavaid kemikaale, mis matkivad hormoonide toimet ja pa\u0308rsivad seela\u0308bi pa\u0308ris hormoonide tootmist. Hormonaalsed rasestumisvastased vahendid toimivad samamoodi."}, {"text_idx": "#000035", "text": "Hormonaalsete ha\u0308irete vo\u0303i rasestumisprobleemide korral on a\u0308a\u0308rmiselt oluline neid mu\u0308rkaineid va\u0308ltida. Valige toiduvalmistamiseks klaasist vo\u0303i katteta metallno\u0303ud (ei mingeid teflonpanne) ja va\u0308ltige toiduainete soojendamist vo\u0303i sa\u0308ilitamist plastikno\u0303udes. Vo\u0303imalusel ostke mahetooteid ja hoiduge kemikaale sisaldavatest pestitsiididest ja puhastusvahenditest."}, {"text_idx": "#000036", "text": "4. Uni, uni ja veelkord uni"}, {"text_idx": "#000037", "text": "Une ta\u0308htsust lihtsalt ei saa u\u0308le ro\u0303hutada. Kui organism ei saa une na\u0308ol piisavalt puhkust, ei saa ka hormoonid tasakaalu ja nii lihtne see ongi."}, {"text_idx": "#000038", "text": "Ainuu\u0308ksi piisava uneaja saamine aitab hormoonide seisu parandada. Lisaks seostatakse seda pikema eluea, madalama haiguste riski ja ideaalkaalu saavutamisega."}, {"text_idx": "#000039", "text": "Ideaalses maailmas ka\u0308iks meie eluru\u0308tm pa\u0308ikeseto\u0303usu ja -loojangu ja\u0308rgi ning me saaksime D-vitamiini pa\u0308ikeselt ja magneesiumi ookeanist, elades samal ajal stressivabas maailmas ning ka\u0308ies rannas lo\u0303o\u0303gastumas ja keha tasakaalustavaid harjutusi tegemas. Selline kirjeldus paraku ta\u0308napa\u0308evast elustiili ei iseloomusta ning tekkivate tu\u0308himike ta\u0308itmiseks tuleb po\u0308o\u0308rduda toidulisandite poole. Seejuures on teatud ained kasulikud just hormonaalsu\u0308steemi toetamiseks."}, {"text_idx": "#000040", "text": "Maca on risto\u0303ieliste perekonda kuuluv ja va\u0308limuselt redist meenutav juurikas, mis stimuleerib hormoonide tootmist ja to\u0303stab libiidot. Maca pulbri tarvitamisega kaasneb paljude naiste jaoks premenstruaalse su\u0308ndroomi taandumine, suurenenud viljakus ja puhtam nahk, samas kui meeste puhul aitab see suurendada sperma tootmist, to\u0303stab libiidot ning parandab une kvaliteeti. Maca sisaldab palju mineraalaineid ja organismile tarvilikke rasvhappeid, misto\u0303ttu see sobib suurepa\u0308raselt hormoonide tasakaalustamiseks. Seda mu\u0308u\u0308akse nii pulbri kujul (enamasti odavam) kui ka kapslitena.\nMagneesium toetab sadu organismis toimuvaid reaktsioone ja aitab enamasti ka und parandada (hormoonide seisukohast va\u0308ga oluline). Magneesium on to\u0303hus mitmel kujul: pulbri kujul saab magneesiumi tarbimist ise reguleerida ja doose aegamo\u0308o\u0308da suurendada, vedelal kujul magneesiumi saab lisada roogadele ja jookidele ning koguseid ajapikku to\u0303sta, lisaks vo\u0303ib kasutada magneesiumio\u0303li nahale ma\u0308a\u0308rimiseks. Viimane on sageli ko\u0303ige to\u0303husam variant neile, kelle seedekulgla on kahjustunud vo\u0303i kes kannatavad ulatusliku magneesiumipuudulikkuse ka\u0308es.\nD-vitamiin on nagu eel-hormoon, mis toetab hormoonide toimimist. Ko\u0303ige parem on D-vitamiini muidugi pa\u0308ikese ka\u0308es viibides saada, aga heaks allikateks on ka kolekaltsiferool (D3-vitamiin) ja ka\u0308a\u0308ritatud kalamaksao\u0303li.\nKa\u0308a\u0308ritatud kalamaksao\u0303li varustab organismi hormoonide tootmiseks vajaliku toormaterjaliga. See sisaldab nii A-, D- kui K-vitamiini ning samuti palju omega-3 ja muid kasulikke rasvhappeid.\nZ\u030celatiin on hea kaltsiumi-, magneesiumi- ja fosfaadiallikas. See toetab hormoonide tootmist ja seedimist ning aitab vaigistada po\u0303letikke (eriti liigestes). Ko\u0303ige parem kasutada mahetoodangut, mille puhul loomne tooraine pa\u0308rineb n-o\u0308 o\u0303nnelikelt loomadelt. See tagab ko\u0303rgema toitainete sisalduse."}, {"text_idx": "#000041", "text": "Hormonaalsete ha\u0308irete puhul ei ole soovitatav tegeleda intensiivse treeninguga, mis vo\u0303ib probleeme lu\u0308hiajaliselt veelgi vo\u0303imendada. Tasakaalustamisprotsessi ajal on piisav uni olulisemgi kui treening, nii et fookuses peaksid olema pigem lo\u0303o\u0303gastavad harjutused nagu ko\u0303ndimine ja ujumine. Va\u0308ltida tuleks pikkasid jookse, intensiivset kardiotrenni ning aeroobikat."}, {"text_idx": "#000042", "text": "Pikad kardiotrennid vo\u0303ivad organismile ku\u0308ll hormonaalse tasakaalu seisukohast rohkem halba kui head teha, aga lu\u0308hikesed harjutused raskuste to\u0303stmisega pa\u0308a\u0308stavad kehas valla terve jada kasulikke hormonaalseid reaktsioone. Soovitatav on teha lu\u0308hikesi seeriaid (5-7 harjutusega) ning kasutada piisavalt va\u0308ljakutset pakkuvaid raskusi. Kes pole raskuste to\u0303stmisega aga varasemalt kokku puutunud, peaks o\u0303ige tehnika o\u0303ppimisel ja harjutuste sooritamisel kindlasti asjatundja abi kasutama. Vastasel juhul on to\u0303sine oht vigastuste tekkeks."}, {"text_idx": "#000043", "text": "Kookoso\u0303li on suurepa\u0308rane abivahend hormonaalsu\u0308steemi toetamiseks. See annab organismile hormoonide tootmiseks vajaliku toormaterjali, aitab kaalu langetada, va\u0308hendab po\u0303letikulisi protsesse ning sel on ka antimikroobsed ja -bakteriaalsed omadused."}, {"text_idx": "#000044", "text": "Hormoonide tasakaalustamiseks on soovitatav iga pa\u0308ev 60 ml kookoso\u0303li tarbida. Eriti hea on seda na\u0308iteks kohvi vo\u0303i tee sisse segada."}, {"text_idx": "#000045", "text": "Leptiin on organismi juhtiv hormoon ja kui see on tasakaalust va\u0308ljas vo\u0303i kui organism on sellele resistentseks muutnud, ei ole ka muud organismis leiduvad hormoonid korralikult tasakaalus. Seejuures aitab leptiini tasakaalustamine parandada viljakust, ho\u0303lbustada kaalulangetamist, parandada und ning va\u0308hendada po\u0303letikulisi protsesse."}, {"text_idx": "#000047", "text": "Paranda oma une kvaliteeti nende lihtsate harjumustega"}, {"text_idx": "#000048", "text": "Maitsvad toidud, mis to\u0303stavad sinu ajuto\u0308o\u0308 uuele tasemele"}]